S-241/2013

Mál þetta, sem dómtekið var 3. janúar sl. er höfðað með ákæru Lögreglustjórans á Húsavík 6. desember 2013, á hendur X;

„fyrir eftirtalin brot framin miðvikudaginn 28. ágúst 2013:

I. Þjófnað, með því að hafa um nóttina við íbúð við [...], stolið BAIKAL haglabyssu úr svefnherbergi húsráðanda auk þriggja haglabyssuskota sem voru geymd í opnum fataskáp í anddyri íbúðarinnar, samtals að verðmæti um kr. 30.000

Telst þetta varða við 1. mgr. 244. gr. almennra hegningarlaga nr. 19/1940.

II. Vopnalagabrot, með því að hafa sömu nótt, ölvaður og án skotvopnaleyfis, flutt haglabyssuna og skotfærin án tilskilins umbúnaðar frá [...], um götur bæjarins að [...] þar sem hann faldi vopnið og skotfærin undir sólpalli við húsið, þar sem lögreglan lagði hald á þau.

Telst þetta varða við 12. gr. og 1. og 2. mgr. 21. gr., sbr. 36. gr. vopnalaga nr. 16, 1998, sbr. 242. gr. laga nr. 82, 1998, og 34. gr. sbr. 59. gr. reglugerðar um skotvopn og skotfæri o.fl. nr. 787, 1998.

III. Umferðarlagabrot, með því að hafa síðar sama dag ekið bifreiðinni LR311, sviptur ökurétti, frá Fjarðarvegi [...] á Þórshöfn að Vesturlandsvegi skammt norðan við Hvalfjarðargöng, þar sem sérsveit Ríkislögreglustjóra stöðvaði bifreiðina.

Telst þetta varða við 1. mgr. 48. gr., sbr. 100. gr. umferðarlaga nr. 50, 1987, sbr. 186. gr. laga nr. 82, 1998 og 3. gr. laga nr. 24, 2007.“

Skipaður verjandi B-kk-nf H-kk-nf hæstaréttarlögmaður krefst þess að ákærða verði ekki gerð refsingu í máli þessu, en jafnframt krefst hann málflutningsþóknunar og útlagðs ferðakostnaðar.

A.

Fyrirkall í máli þessu var gefið út 27. nóvember 2013 og birt fyrir ákærða 9. desember sama ár. Við þingfestingu málsins þann 16. desember 2013 sótti ákærði ekki þing og ákvað dómari að þingað yrði í málinu 3. janúar 2014 og yrði ákærði þá færður fyrir dóminn í samræmi við 162. gr. laga nr. 88, 2008. Við þinghald 3. janúar sl. mætti ákærði fyrir dóminn ásamt skipuðum verjanda sínum, B-kk-þgf H-kk-þgf hæstaréttarlögmanni.

Fyrir dómi hefur ákærði skýlaust játað sök. Með játningu ákærða sem ekki er ástæða til að draga í efa að sé sannleikanum samkvæm er nægjanlega sannað að hann hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Verður lagður dómur á málið án frekari sönnunarfærslu, en þegar hefur farið fram, sbr. heimildarákvæði 1. mgr. 164. gr. laga nr. 88, 2008.

B.

Samkvæmt vottorði sakaskrár ríkisins á ákærði nokkurn brotaferil að baki. Hann hefur m.a. gerst sekur um umferðalagabrot og af þeim sökum verið sviptur ökurétti tvisvar sinnum, fyrst í eitt ár árið 2010 vegna brota á 1. og 2. mgr. 45. gr. a. og síðan í tvö ár árið 2012 fyrir brot gegn sömu grein laga nr. 50, 1987. Að auki hefur ákærði verið dæmdur fyrir alvarleg hegningarlagabrot, síðast þann 5. desember sl. með dómi Hæstaréttar Íslands, en þá var hann dæmdur til fjögurra og hálfs árs fangelsisvistar fyrir líkamsárás, sbr. 2. mgr. 218. gr. laganna.

Brot þau sem eru til umfjöllunar í þessu máli framdi hann áður en fyrrgreindur dómur Hæstaréttar féll. Ber því að ákveða ákærða hegningarauka við þann dóm, sbr. ákvæði 78. gr. almennra hegningarlaga nr. 19/1940, sem kynni að hafa orðið ef dæmt hefði verið um öll brotin í einu.

Þau brot sem ákærði ákærði hefur verið sakfelldur fyrir í þessu máli verða ekki talin þess eðlis að þau hefðu þyngt þá refsingu sem ákærði fékk með nefndum dómi Hæstaréttar, og að því virtu verður ákærða ekki gerð refsing í málinu.

Samkvæmt 1. mgr. 218. gr. laga um meðferð sakamála nr. 88, 2008 verður ákærða gert að greiða sakarkostnað, þar með talin þóknun skipaðs verjanda síns B-kk-ef H-kk-ef hæstaréttarlögmanns, við lögreglurannsókn málsins og fyrir dómi. Ákveðst þóknunin eins og í dómsorði greinir, að virðisaukaskatti meðtöldum, en einnig ber ákærða að greiða ferðakostnað verjandans.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærða, X, er ekki gerð refsing í máli þessu

Ákærði greiði þóknun skipaðs verjanda síns, B-kk-ef H-kk-ef hæstaréttarlögmanns 125.500 krónur, en einnig 20.000 krónur vegna ferðakostnaðar.